मुंबई/सोलापुर। मराठी फिल्म 'सैराट' की एक्ट्रेस रिंकू राजगुरू के साथ छेड़छाड़ का मामला सामने आया है। रिंकू ने इसकी शिकायत अकलुज थाने में दर्ज कराई, जिसके बाद पुलिस ने एक सिरफिरे फैन दत्तात्रेय घराट को इसम मामले में गिरफ्तार किया है। आरोपी युवक ठाणे का रहने वाला है। पुलिस ने उसे कोर्ट में पेश किया, जिसके बाद उसे रिमांड पर भेज दिया गया। बता दें कि इससे पहले भी एक बार रिंकू का फेसबुक हैक कर लिया गया था। इस साल 10वीं की परीक्षा दे रही हैं रिंकू...
महाराष्ट्र में 7 मार्च से दसवीं की परीक्षा शुरू हो गई है। 'सैराट' फिल्म की एक्ट्रेस रिंकू राजगुरु भी इस बार 10 वीं की परीक्षा दे रही हैं। अकलुज के जीजामाता कन्या स्कूल के सेंटर पर जब रिंकू परीक्षा देने पहुंचीं। इस दौरान केंद्र की प्रमुख मंजुषा जैन ने फूल देकर उनका वेलकम किया। बता दें कि मराठी फिल्म 'सैराट' में काम कर रिंकू रातोंरात सुपरस्टार बन गईं।
27 मार्च तक चलेंगे रिंकू के एग्जाम...
dainikbhaskar.com ने खास तौर पर रिंकू की मां आशा राजगुरू से बातचीत की तो उनका कहना है कि फिलहाल 27 मार्च तक रिंकू के एग्जाम चलेंगे। इसके चलते उन्होंने अभी कोई नया प्रोजेक्ट या फिल्म साइन नहीं की है। बता दें कि रिंकू सोलापुर जिले के अकलुज कस्बे की शिक्षक कॉलोनी में रहने वाली एक मिडल क्लास फैमिली से बिलॉन्ग करती हैं। रिंकू के पिता का नाम महावीर है।
कभी इस वजह से छोड़ना पड़ा था स्कूल...
'सैराट' फिल्म हिट होने के बाद रिंकू को स्कूल छोड़ना पड़ा था। दरअसल, फिल्म के बाद रिंकू जब स्कूल गईं तो उन्हें देखने के लिए भीड़ उमड़ पड़ी। इस वजह से रिंकू ने स्कूल छोड़ दिया और फिर 17 नंबर का फॉर्म (प्राइवेट स्टूडेंट्स के लिए) भरकर दसवीं की परीक्षा देने का फैसला किया था। बता दें कि 9वीं क्लास में रिंकू को 81 परसेंट मार्क्स मिले थे।
दो महीने में पूरी की पढाई...
'सैराट' के कन्नड़ रिमेक में रिंकू ने लीड रोल किया है। उनकी आने वाली फिल्म का नाम ‘मनसु मल्लिगे’ है। पिछले साल दिवाली में इस फिल्म की शूटिंग पूरी हुई थी। इसके बाद दो महीने में उन्होंने दसवीं के लिए पढ़ाई की।
आगे की स्लाइड्स में पढ़ें, कभी रिंकू को स्कूल से निकाले जाने की खबर हुई थी वायरल...
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva